Author: Konecna
Company: MZP

Predkladacia správa

	Vláda Slovenskej republiky prijala dňa 15. 12. 2004 uznesenie č. 1232 k návrhu Plánu práce vlády SR na rok 2005. Stanovila v ňom úlohu Jún/2:

Vyhodnotenie efektívnosti vyhľadávania a prieskumu ložísk nerastných 
surovín  hradených zo štátneho rozpočtu.

	Obdobnú úlohu prijala vláda SR aj v uznesení č. 722 zo dňa 14. 7. 2004 k aktualizácii surovinovej politiky SR pre oblasť nerastných surovín, a to v opatrení č. 1.

	Keďže v Pláne práce vlády SR na rok 2005 sú obe úlohy zlúčené do jednej, predkladáme v rámci ich plnenia iba jeden materiál.

	Z materiálu vyplýva,  že s ohľadom na kvalitu zásob (% úžitkovej zložky), očakávané náklady pri možnej ťažbe a vývoj svetových cien kovov,  ekonomicky a efektívne možno v SR vyhľadávať a ťažiť iba zlato-strieborné a železné rudy. Preto iné typy rúd už z ekonomického hľadiska nemá význam v SR vyhľadávať. To je zohľadnené v návrhu uznesenia, bod B.2.

	Materiál hodnotí efektívnosť vyhľadávania a prieskumu ložísk nerastných surovín a nevyplývajú z neho žiadne ekonomické a finančné požiadavky. Bezprostredne nevplýva ani na zamestnanosť, podnikateľské prostredie a stav životného prostredia. Preto doložku finančných, ekonomických, environmentálnych vplyvov, vplyvov na zamestnanosť a podnikateľské prostredie nepredkladáme.